Diari Oficial de la Generalitat Valenciana


Sumari del DOGV 6715, del 16-02-2012 (2012/1363)

RESOLUCIÓ de 27 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents al gasoducte denominat Ramal a Náquera, tram 1, als termes municipals de Rafelbunyol i Puig, a la província de València, se n'aprova el projecte d'execució i l'addenda i es declara, en concret, la utilitat pública de la instal·lació (CBREDE/2010/5/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6715

Data del DOGV
:   16-02-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/1363


Data del document
:   27-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 27 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents al gasoducte denominat Ramal a Náquera, tram 1, als termes municipals de Rafelbunyol i Puig, a la província de València, se n'aprova el projecte d'execució i l'addenda i es declara, en concret, la utilitat pública de la instal·lació (CBREDE/2010/5/46). [2012/1363]
Vist l'expedient amb referència CBREDE/2010/5/46, incoat pel Servici Territorial d'Energia de València de la Conselleria d'Infraestructures i Transport, a instància de Gas Natural Cegas, SA, amb domicili a l'efecte de notificacions a València (46504), avinguda de les Balears, 69, relatiu a la sol·licitud amb data 22 de juliol de 2010, sobre autorització administrativa per a la construcció de les instal·lacions corresponents a la connexió de gas natural en MOP 16(¹) a l'empresa Sada P. A. Valencia, SA, als termes municipals de Rafelbunyol i Puig, província de València, aprovació de projecte d'execució i declaració, en concret, d'utilitat pública.
S'hi adjunta exemplar del projecte firmat per tècnic competent, amb data 6 de juliol de 2010.
Atés que va ser realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València, de 26 d'octubre de 2010, en el Diari Oficial de la Comunitat Valenciana, de 27 d'octubre de 2010, i en els diaris de premsa La Razón i Levante - El Mercantil Valenciano del dia 28 d'octubre de 2010, i en el tauler d'anuncis dels ajuntaments afectats pel traçat.
Segons consta en l'expedient tramés, han sigut presentats els escrits d'al·legacions següents:
- Comunitat de Regants Pou de Nostra Senyora del Carme de Rafelbunyol, que manifesta que el traçat del gasoducte coincidix amb el d'una de les canonades de la comunitat de regants i en sol·licita la modificació.
- Santiago Boso Fenollosa, titular de la parcel·la 208 del polígon 27 del terme de Puig, que indica que el titular que figura en la relació de béns i drets afectats sotmesa a informació pública no és correcte, i hi adjunta còpia de la documentació acreditativa de les seues manifestacions.
Una vegada traslladats els escrits referits a l'empresa peticionària, esta manifesta que es prendran les mesures necessàries per a evitar els possibles defectes causats en la canonada de la comunitat de regants. D'altra banda, es pren nota sobre les dades facilitades del nou titular.
Atés que, de conformitat amb la sol·licitud efectuada i segons el que establix el Reial Decret 1434/2002, es va trametre separata de la instal·lació projectada a l'Ajuntament de Rafelbunyol i a l'Ajuntament de Puig, que conté les característiques generals de la instal·lació, a l'efecte d'establir les condicions tècniques oportunes, com també sobre la seua adaptació al planejament urbanístic que s'hi aplique, d'acord amb el que disposa l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, les dos de Mesures Fiscals, de Gestió Administrativa i Financera i d'Organització de la Generalitat.
L'Ajuntament de Rafelbunyol va trametre informe desfavorable, ja que no està d'acord amb el traçat sotmés a informació pública perquè, d'una banda, la documentació aportada està incompleta i, d'altra banda, s'observa que el traçat resulta perjudicial per als interessos del municipi perquè recorre una gran part del nucli urbà, inclosa l'artèria principal de comunicació del municipi, i la seua execució origina una situació onerosa; cal presentar, en conseqüència, una nova proposta per al recorregut de la canalització.
No consta en l'expedient l'informe sol·licitat a l'Ajuntament de Puig, a pesar de la reiteració efectuada pel Servici Territorial d'Energia.
Una vegada traslladat l'informe mencionat a l'empresa sol·licitant, esta manifesta que s'ha tractat amb l'Ajuntament de Rafelbunyol un nou traçat de la conducció, que constituïx una addenda posterior al projecte d'execució que serà tramitada oportunament.
Atés que, de conformitat amb el que establixen els articles 80 i 84 del Reial Decret 1434/2002, es va trametre separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.
D'acord amb la documentació que hi ha en l'expedient, concretament va ser tramesa a:
- Ministeri de Foment. Demarcació de Carreteres de l'Estat, per encreuament subterrani amb la carretera E-15/A-7, PK 485,725, del terme de Rafelbunyol, es tramet informe favorable per mitjà del qual autoritza l'afecció referida amb les condicions generals i particulars que s'hi contenen.
- Direcció Territorial de Medi Ambient, Aigua, Urbanisme i Habitatge. Vies Pecuàries, s'ha tramés comunicació de les vies pecuàries afectades.
- Servici Territorial de Carreteres de la Conselleria d'Infraestructures i Transport, respecte de l'encreuament subterrani de la carretera CV-300, PK 2,490, els dos marges del terme municipal de Puig, s'ha tramés l'autorització amb les condicions generals i particulars que s'hi contenen.
- Confederació Hidrogràfica del Xúquer, quant a encreuaments subterranis davall de llit públic (Rambleta de Rafelbunyol), es trameten sengles informes favorables a la sol·licitud, amb les condicions que s'hi contenen.
- Consta en l'expedient informe de l'empresa Enagas adjunt a les condicions generals per l'afecció de la instal·lació al gasoducte de transport primari Barcelona-Bilbao-València de l'empresa referida, de diàmetre 26'' i 72 bars de pressió.
Els informes mencionats es van traslladar a l'empresa peticionària, la qual mostra la seua conformitat amb el seu contingut.
Vist l'escrit presentat en l'expedient referit CBREDE/2010/5/46 per Gas Natural Cegas, SA, davant del Servici Territorial d'Energia de València amb data 4 de febrer de 2011, en què manifesta que s'ha tractat amb l'Ajuntament de Rafelbunyol un nou traçat de la conducció de gas sense que varie l'afecció als organismes i les administracions afectats, que constituïx una addenda posterior al projecte d'execució, sol·licita l'aprovació per a la construcció de les instal·lacions corresponents a la connexió de gas natural en MOP 16(¹) a l'empresa Sada P. A. Valencia, SA, als termes municipals de Rafelbunyol i Puig, província de València.
S'adjunta exemplar de l'addenda al projecte de la connexió sol·licitada, firmada per tècnic competent, amb data 3 de febrer de 2011.
Atés que es va realitzar la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València de 12 de març de 2011, en el Diari Oficial de la Comunitat Valenciana de 10 de març de 2011 i en els diaris de premsa La Razón i El Mundo de l'11 de març de 2011, i en el tauler d'anuncis dels ajuntaments afectats pel traçat.
Segons consta en l'expedient tramés, han sigut presentats els escrits d'al·legacions següents:
- Vicente Luis Cariñena Carbonell, titular de la parcel·la 23 del polígon 1 del terme de Rafelbunyol, indica que la ubicació idònia per a la canonada és per la Rambleta de Rafelbunyol, i no per la seua parcel·la, ja que està en plena producció de tarongers i a l'interior hi ha una canonada de reg i caseta de connexió a la xarxa del pou de Sant Agustí; el traçat proposat és més directe i sense obstacles com la carretera amb què ara s'encreua en dos ocasions.
Una vegada traslladat l'escrit referit a l'empresa peticionària, esta manifesta que després d'estudiar la proposta de l'al·legant no es pot acceptar, ja que el paral·lelisme que es generaria amb la Rambleta de Rafelbunyol hauria de mantindre les distàncies necessàries que establix la Confederació Hidrogràfica del Xúquer (100 metres en la zona de policia des del marge més pròxim o, de manera puntual, la zona de servitud, en cas de necessitat, a 5 metres des del dit marge), sense que puga discórrer pel mateix llit, excepte per als encreuaments.
Atés que, de conformitat amb la sol·licitud efectuada i segons el que establix el Reial Decret 1434/2002, es va trametre separata de la instal·lació projectada a l'Ajuntament de Rafelbunyol i a l'Ajuntament de Puig, que conté les característiques generals de la instal·lació, a l'efecte d'establir les condicions tècniques oportunes, com també sobre la seua adaptació al planejament urbanístic que s'hi aplique, d'acord amb el que disposa l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, les dos de Mesures Fiscals, de Gestió Administrativa i Financera i d'Organització de la Generalitat.
L'Ajuntament de Rafelbunyol va trametre informe favorable al traçat proposat. No consta en l'expedient l'informe sol·licitat a l'Ajuntament de Puig, a pesar de la reiteració efectuada pel Servici Territorial d'Energia.
Vist l'escrit presentat en el present expedient per Gas Natural Cegas, SA, davant del Servici Territorial d'Energia de València amb data 22 de desembre de 2011, en què s'adjunta addenda tècnica per la qual es justifica que el gasoducte mencionat correspon a la primera de les tres fases existents per a la instal·lació total i completa del gasoducte denominat Ramal a Náquera, el qual té com a objecte el subministrament de gas natural tant a les indústries de la zona com al municipi de Náquera.
Atés que figura en l'expedient còpia de l'informe emés amb data 18 de novembre de 2011 pel cap del Servici d'Avaluació d'Impacte Ambiental de la Conselleria d'Infraestructures, Territori i Medi Ambient, per mitjà del qual es considera que el projecte proposat no requerix avaluació d'impacte ambiental, sense perjuí de l'obtenció, pel peticionari, dels permisos que siguen procedents i el compliment dels preceptes legals que s'hi apliquen.
Atés que, d'acord amb la sol·licitud, el projecte i l'addenda presentats, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenrotllament industrial, en particular a les empreses ubicades al Polígon Industrial Los Vientos, Indústries Sada i altres particulars, la diversificació energètica i la millora del subministrament per a eixa zona geogràfica.
Atés que el Servici Territorial d'Energia de València, encarregat de la instrucció de l'expedient de sol·licitud, n'ha emés informe favorable.
Vist que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i al medi ambient.
Vist que la sol·licitud presentada es troba definida i regulada en el capítol I del títol III i que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Vist que la Direcció General d'Energia és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció feta en el Decret 122/2011, de 16 de setembre.
La Direcció General d'Energia resol:
I. Atorgar autorització administrativa a l'empresa Gas Natural Cegas, SA, per a la construcció de les instal·lacions corresponents al gasoducte denominat Ramal a Náquera, tram 1, i la seua addenda, als termes municipals de Rafelbunyol i Puig, província de València.
La present autorització quedarà sotmesa a les condicions que figuren a continuació:
Primera. La Compañía Gas Natural Cegas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas.
Segona. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.
Tercera. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.
Quinta. La present autorització s'atorga sense perjuí de tercers i deixant fora de perill els drets particulars.
Sexta. Seran causa de revocació de la present autorització:
- L'incompliment de la constitució del depòsit de garantia en la forma escaient i dins del termini assenyalat en les presents condicions.
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
II. Aprovar el projecte d'execució i l'addenda autoritzada en l'apartat anterior, les característiques principals del qual s'indiquen a continuació i se sotmeten a les condicions que igualment es detallen:
- Tipus de gas: gas natural.
- Traçat i tipus de canalització:
· Té l'origen en la xarxa existent, situada al camí Vell de Sagunt, al terme municipal de Puig, on s'instal·la l'Estació de Regulació i Mesura (ERM), continua per este mateix traçat fins a l'encreuament amb la carretera CV-300 i gira en direcció oest per a travessar la Rambleta de Rafelbunyol i terrenys, primerament, privats, i després, de domini públic, fins a travessar l'autovia A-7. Posteriorment, al terme de Rafelbunyol, transcorre pel camí paral·lel a la carretera de Náquera, i després de travessar la carretera de Náquera finalitza en terrenys privats, vèrtex V-49.
- Estació de Regulació i Mesura (ERM)
· Amb relació de pressió MOP 16/MOP 10(¹), està situada al camí Vell de Sagunt, al terme municipal de Puig. Instal·lada en mòdul aeri, disposa d'un cabal nominal de 2.500 m³ (n)/h, les pressions màximes d'entrada i eixida són de 16 bars i 10 bars, respectivament. Té instal·lades una línia principal i una altra secundària de regulació (per a reserva).
- Canonada
· La conducció relliga la xarxa existent descrita, situada al terme municipal de Puig, per mitjà de T de presa en càrrega de 4'' i vàlvula amb diàmetre de 4''. A l'entrada de l'ERM disposa d'una reducció de 4''x3''i, a l'eixida, d'una reducció de 4''x8''.
· La conducció en la part primera és de 16 bars de pressió i 12,5 ml de longitud, de material acer al carboni de 4''de diàmetre i 3,60 mm de grossària, qualitat API 5L grau B. Des de l'eixida de l'ERM, en una longitud de 4.683,33 ml és de material polietilé PE-100, SDR 11, el diàmetre nominal del qual és de 200 mm i grossària de 18,2 mm, i la pressió circulant és de MOP 10(¹).
· En condicions normals d'estesa de la conducció, la profunditat mínima de soterrament és de 0,80 m mesurada entre la generatriu de la canonada i la superfície del terreny. En l'encreuament de rius, torrents o rierols importants s'ha previst arribar a una profunditat mínima de soterrament entre 1,50 i 2,50 m. Així mateix, en els encreuaments de carreteres, autovies, autopistes i altres vials la canonada s'instal·larà a 1,50 m de profunditat. Com a mínim, i per al cas d'encreuaments amb ferrocarrils, la profunditat mínima de soterrament serà de 2,50 m.
- Proteccions de la canonada d'acer
· La canonada d'acer, així com les unions i els accessoris, es recobriran per mitjà de revestiment extern de polietilé extruït. Addicionalment, la canonada disposa d'una protecció catòdica per mitjà de corrent galvànic imprés, que donarà continuïtat amb la canalització existent, amb protecció especial tant en l'ERM com en la junta dielèctrica.
- Protecció mecànica
· En els trams que recorren la Rambleta de Rafelbunyol, la protecció es realitza amb recobriment continu de formigó.
- Instal·lacions auxiliars: vàlvules de xarxa de seccionament, així com preses de potencial als voltants de l'ERM. La instal·lació elèctrica serà la necessària en cada moment per al funcionament correcte del sistema i el compliment de la legislació específica d'aplicació.
- Pressupost: 232.486,70 euros.
Les condicions a què està sotmesa l'aprovació mencionada són les següents:
Primera. El titular constituirà, en el termini d'un mes a partir de la data de la notificació de la present resolució, una garantia per valor de 4.649,73 euros, import del 2% del pressupost de la instal·lació que figura en l'expedient de sol·licitud, que cal presentar al Servici Territorial d'Energia de València per a garantir el compliment de les obligacions, tal com assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
Esta fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució.
Segona. Gas Natural Cegas, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, està obligada a ampliar les instal·lacions de distribució, en particular la referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
Tercera. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.
Quinta. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.
Sexta. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.
Sèptima. La present autorització s'atorga sense perjuí de tercers i salvant els drets particulars.
Octava. Seran causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
Novena. La present autorització entrarà en vigor l'endemà de la data de la notificació.
Desena. Les obres hauran de realitzar-se d'acord amb el projecte i l'addenda presentats, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del Reglament Tècnic de Distribució i Utilització de Combustibles Gasosos i les seues instruccions tècniques complementàries ICG 01 a 11, aprovat per mitjà del Reial Decret 919/2006, de 28 de juliol. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.
Onzena. El termini d'execució de l'obra serà de sis mesos, comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans de la finalització del dit termini Gas Natural Cegas, SA podrà sol·licitar una ampliació del termini per mitjà de sol·licitud motivada davant de la Direcció General d'Energia.
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i n'implica l'ocupació urgent a l'efecte de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i l'efecte previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111 i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
IV. Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, amb l'advertiment que la publicació es realitzarà igualment a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells a qui s'haja intentat la notificació i no s'haja pogut practicar.
(¹) MOP = màxima pressió d'operació (en bars)Contra esta resolució, que no posa fi a la via administrativa, es pot interposar un recurs d'alçada davant de la secretària autonòmica d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 27 de desembre de 2011.- El director general d'Energia: Antonio Cejalvo Lapeña.